Krvný tlak a lieky od bolesti
Dobrý deň,

chcem sa spýtať existuje liek od bolesti, ktorý nezvyšuje krvný tlak?

Ďakujem vopred za odpoveď
Dobrý deň.
Ďakujeme za Vašu otázku.
Všetky lieky zo skupiny nesteroidných protizápalových liečiv, typu ibuprofén, diklofenak, naproxén, kyselina acetylsalicylová, môžu zvyšovať krvný tlak. Tento vedľajší účinok je spojený s mechanizmom ich pôsobenia v organizme. Z tohto dôvodu je vhodnejšou voľbou liek s obsahom paracetamolu (Paralen, Panadol Novum).
Prajem pekný zvyšok dňa.
S pozdravom
Mgr. Barbora Bičanovská